Greenwood - TripAdvisor - Holiday Rental in Berkeley Springs
Internet Access, Air Conditioning - Berkeley Springs, WV Bybelskool » Sal God sonde en afgodery ongestraf laat bly? – Efesiërs 5:5-6
Hiervan kan julle seker wees: niemand wat seksuele sondes en immorele dade doen, en niemand wat gierig lewe – so iemand dien immers ’n afgod – sal ’n erfdeel ontvang in die koninkryk van Christus en van God nie. Moenie om die bos gelei word deur mense wat verskonings soek vir hierdie sondes nie. Die feit is: omdat mense deur sulke dinge aan God ongehoorsaam is, word hulle deur sy straf getref. (NLV)
1. Paulus is baie oortuig van die feit dat seksuele sondes, immorele dade, en gierigheid jou diskwalifiseer van die koninkryk van Christus en van God. Hy verbind dit selfs aan afgodery. Hoekom dink jy is Paulus so oortuig daarvan? Is God se straf in Christus dan nie opgehef nie?
2. Paulus se appèl op ‘n heilige lewe is in die konteks gebaseer op wat God reeds vir hulle gedoen het. Paulus sê nie vir hulle: kry julle lewens reg sodat julle deel van die koninkryk kan word nie. Hy sê: julle is deel van die koninkryk. Tree dan op as mense van wie dit waar is. Hoe verander dit jou denke oor hierdie verse?
3. Lees die verse later vandag weer om jou te herinner aan die feit dat die Here van jou ‘n heilige lewe verwag. Dit is waarvoor Hy jou genadig was en gered het.
4. Jy kan later vanaand die verse weer lees in die konteks van Efesiërs 5 en my bydrae daaroor:Efesiërs 4:17-5:20 – Die Heilige Gees vervul ons om heilig en in liefde te leef.